*****

ΚΑΝΟΝΙΣΜΟΣ (ΕΟΚ) αριθ. 1719/86 ΤΗΣ ΕΠΙΤΡΟΠΗΣ

της 2ας Ιουνίου 1986

σχετικά με τον καθορισμό, για την περίοδο εμπορίας 1986/87, της ελάχιστης τιμής που καταβάλλεται στους παραγωγούς κερασιών και του ποσού ενίσχυσης στην παραγωγή για τα κεράσια σε σιρόπι

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 426/86 το Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), και ιδίως το άρθρο 4 παράγραφος 4 και το άρθρο 5 παράγραφος 5,

Εκτιμώντας:

ότι ο κανονισμός (ΕΟΚ) αριθ. 1277/84 του Συμβουλίου της 8ης Μαΐου 1984 για τον καθορισμό των γενικών κανόνων του καθεστώτος ενίσχυσης στην παραγωγή στον τομέα των μεταποιημένων οπωροκηπευτικών (2) περιλαμβάνει διατάξεις σχετικά με τις μεθόδους καθορισμού της ενίσχυσης στην παραγωγή·

ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 426/86, η ελάχιστη τιμή που καταβάλλεται στους παραγωγούς καθορίζεται με βάση την ελάχιστη τιμή που εφαρμόζεται κατά την προηγούμενη περίοδο εμπορίας, την εξέλιξη των τιμών βάσης στον τομέα των οπωροκηπευτικών, καθώς και την ανάγκη εξασφάλισης κανονικής διάθεσης στο εμπόριο των νωπών προϊόντων που προορίζονται για διαφορετικές χρήσεις·

ότι το άρθρο 5 του κανονισμού (ΕΟΚ) αριθ. 426/86 καθορίζει τα κριτήρια για τον καθορισμό του ποσού της ενισχύσεως στην παραγωγή· ότι θα πρέπει ιδιαίτερα να ληφθεί υπόψη το ύψος της ενισχύσεως που καθορίστηκε την προηγούμενη εμπορική περίοδο αναπροσαρμοσμένο, ώστε να ληφθούν υπόψη οι αλλαγές στην ελάχιστη τιμή που πρέπει να πληρωθεί στους παραγωγούς, οι τιμές των τρίτων χωρών και, εάν παραστεί ανάγκη, η εξέλιξη του κόστους μεταποιήσεως υπολογιζομένου σε πάγια βάση·

ότι η ελάχιστη τιμή που καταβάλλεται στους παραγωγούς στην Ισπανία και την Πορτογαλία και η ενίσχυση στην παραγωγή για τα προϊόντα που λαμβάνονται προσδιορίζεται όπως προβλέπεται στα άρθρα 118 και 304 της πράξης προσχώρησης· ότι η αντιπροσωπευτική περίοδος για τον προσδιορισμό της ελάχιστης τιμής προβλέπεται στον κανονισμό (ΕΟΚ) αριθ. 461/86 του Συμβουλίου της 25ης Φεβρουαρίου 1986 για τη θέσπιση, λόγω της προσχώρησης της Ισπανίας και της Πορτογαλίας, των κανόνων του καθεστώτος ενίσχυσης στην παραγωγή όσον αφορά τα μεταποιημένα οπωροκηπευτικά (3)· ότι, σύμφωνα με το άρθρο 1 παράγραφος 2 του εν λόγω κανονισμού, δεν χορηγείται ενίσχυση στην παραγωγή κατά τη μεταβατική περίοδο για τα κεράσια σε σιρόπι που λαμβάνονται από κεράσια morello που καλλιεργούνται στην Ισπανία και την Πορτογαλία·

ότι τα μέτρα προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων που λαμβάνονται από τη Μεταποίηση Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1986/87:

α) η ελάχιστη τιμή που αναφέρεται στο άρθρο 4 του κανονισμού (ΕΟΚ) αριθ. 426/86 που καταβάλλεται στους παραγωγούς κερασιών και

β) η ενίσχυση στην παραγωγή που αναφέρεται στο άρθρο 5 του ίδιου κανονισμού για τα κεράσια σε σιρόπι,

καθορίζονται στο παράρτημα.

Άρθρο 2

Στην περίπτωση που η μεταποίηση πραγματοποιείται σε κράτος μέλος άλλο από εκείνο όπου καλλιεργήθηκε το προϊόν, αυτό το κράτος μέλος οφείλει να αποδείξει στο κράτος μέλος που καταβάλλει την ενίσχυση στην παραγωγή ότι η ελάχιστη τιμή έχει καταβληθεί στον παραγωγό.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Ιουνίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 123 της 9. 5. 1984, σ. 25.

(3) ΕΕ αριθ. L 53 της 1. 3. 1986, σ. 15.

ΠΑΡΑΡΤΗΜΑ

Ελάχιστη τιμή που καταβάλλεται στους παραγωγούς

1.2,4 // // // Προϊόν

// ECU/100 kg καθαρό από τον παραγωγό για προϊόντα

που καλλιεργούνται στην:

// // 1.2.3.4 // // Ισπανία // Πορτογαλία // Άλλα κράτη

μέλη // // // // // Κεράσια bigarreau και άλλα γλυκά κεράσια που προορίζονται για την παρασκευή κερασιών σε σιρόπι // 40,812 // 58,341 // 58,341 // Κεράσια morello που προορίζονται για την παρασκευή κερασιών σε σιρόπι // - // - // 58,341 // // // //

Ενίσχυση στην παραγωγή

1.2,4 // // // Προϊόν

// ΕΨΘ/100 κγ καθαρό για προϊόντα που λαμβάνονται

από πρώτη ύλη που συγκομίζεται στην:

// // 1.2.3.4 // // Ισπανία // Πορτογαλία // άλλα κράτη

μέλη // // // // // Κεράσια bigarreau και άλλα γλυκά κεράσια σε σιρόπι: // // // // α) Με το κουκούτσι // 1,788 // 14,927 // 14,927 // β) Άλλα // 1,987 // 16,585 // 16,585 // Κεράσια morello σε σιρόπι: // // // // α) Με το κουκούτσι // 0 // 0 // 13,766 // β) Άλλα // 0 // 0 // 16,585 // // // //